b'\n_START_ARTICLE_\nIhmebantu\n_START_SECTION_\nYleist\xc3\xa4\n_START_PARAGRAPH_\nIhmebantussa yritettiin murtaa joitakin sketsisarjoihin muodostuneita kliseit\xc3\xa4, kuten useita saman idean ymp\xc3\xa4rille rakennettuja ns. vakiosketsej\xc3\xa4 ja samojen n\xc3\xa4yttelij\xc3\xb6iden k\xc3\xa4ytt\xc3\xb6\xc3\xa4. Varsinaisen ydinryhm\xc3\xa4n lis\xc3\xa4ksi sarjassa esiintyykin useita muita n\xc3\xa4yttelij\xc3\xb6it\xc3\xa4. Ihmebantun huumori on varsin mustaa, ja sarja on muutenkin hyvin tummas\xc3\xa4vyinen. Sarja on kielletty alle 15-vuotiailta.Yle siirsi sarjan ensimm\xc3\xa4isen esityskierroksen kev\xc3\xa4\xc3\xa4n 2009 ilta-ajasta keskikes\xc3\xa4n y\xc3\xb6aikaan. _NEWLINE_Ihmebantu palkittiin parhaana komediasarjana sek\xc3\xa4 Kultainen TV- ett\xc3\xa4 Venla-gaalassa vuonna 2010.'